Üldkohtu (neljas koda) 5. oktoobri 2020. aasta otsus –

Broughton vs. Eurojust

(kohtuasi T‑87/19)

Avalik teenistus – Ajutised teenistujad – Kõrgemasse palgajärku tõusmise peatamine 6 kuuks – Kõrgemale palgaastmele ümberliigitamise tühistamine – Suutlikkus töötada kolmandas keeles – Haldusuurimine – Lojaalsuskohustus – Erapooletus – Kaitseõigused – Menetlusliku võrdsuse põhimõte – Põhjendamiskohustus – Personalieeskirjade artiklid 11 ja 12

1. Kohtumenetlus – Otsuste avalikkus – Kohtuvaidlus avaliku teenistuse valdkonnas – Poole taotlus eemaldada kolmandate isikute ametinimetused ja ametiülesanded – Kohtu kohustus tasakaalustada omavahel otsuste avalikkus ja õigus isikuandmete kaitsele – Kohtuotsuste avalikkust ja kättesaadavust kahjustada võivate ametinimetuste ja ametiülesannete eemaldamine – Rahuldamata jätmine (ELTL artikkel 16; Euroopa Liidu põhiõiguste harta, artikkel 47; Euroopa Kohtu põhikiri, artikkel 37) (vt punktid 49 ja 50)

2. Ametnikud – Distsiplinaarmeetmed – Distsiplinaarmenetluse algatamisele eelnev uurimine – Uurijate kohustused – Sõltumatuse ja erapooletuse kohustus – Ulatus (vt punktid 64, 66 ja 67)

3. Ametnikud – Distsiplinaarmeetmed – Distsiplinaarmenetluse algatamisele eelnev uurimine – Administratsiooni kaalutlusõigus – Piirid – Tunnistajate ärakuulamine asjasse puutuva ametniku taotlusel – Huvitatud isiku kohtustus oma taotlust põhjendada – Ulatus (Personalieeskirjad, IX lisa) (vt punktid 78, 79, 81, 82 ja 84–86)

4. Ametnikud – Distsiplinaarmeetmed – Menetlus – Kaitseõiguste tagamine – Kohustus edastada huvitatud isikule tunnistajate ülekuulamise protokollid – Rikkumine – Distsiplinaarotsuse tühistamine – Tingimused

5. (Põhiõiguste harta, artikli 41 lõike 2 punkt a; personalieeskirjad, IX lisa artiklid 17 ja 18) (vt punktid 96–100 ja 103)

6. Ametnikud – Europoli teenistujad – Töölevõtmine – Kohustus tõendada oma suutlikkust töötada teises ja kolmandas keeles – Ulatus (Nõukogu otsus 2002/187/JAI, artikli 30 lõige 1; muude teenistujate teenistustingimused, artikli 12 lõike 2 punkt e) (vt punktid 113, 114 ja 116)

7. Ametnikud – Ajutised teenistujad – Õigused ja kohustused – Lojaalsuskohustus – Mõiste – Ulatus – Rikkumise tuvastamine – Tahtliku käitumise nõue (Personalieeskirjad, artiklid 11 ja 12) (vt punkt 149)

8. Ametnikud – Distsiplinaarmeetmed – Distsiplinaarkaristus – Raskendavad asjaolud – Huvitatud isiku kuulumine juhtivteenistujate hulka (Personalieeskirjad, IX lisa) (vt punkt 161)

9. Ametnike hagid – Täielik pädevus – Vastaspoolele makstud summade tagasimaksmise nõuded – Vastuvõetavus (Personalieeskirjad, artikli 91 lõige 1) (vt punkt 175)

Ese

ELTL 270 alusel esitatud hagi, millega sisuliselt palutakse esiteks tühistada 4. mai 2018. aasta otsused, millega Eurojust peatas kuueks kuuks hageja tõusu kõrgemasse palgajärku, leidis, et prantsuse keel on tema kolmas keel ja tühistas 2012. aastal toimunud hageja ümberliigitamise palgaastmelt AD 9 palgaastmele AD 10 ja nõudis tagasi sellel aastal selle ümberliigitamise eest makstud summad, teiseks tuvastada, et prantsuse keel tuleb lugeda hageja teiseks ning hollandi keel tema kolmandaks keeleks, kolmandaks tunnistada kõrgemale palgaastmele ümberliigitamise eest hagejale makstud summade tagasinõudmine õigusvastaseks ja kohustada Eurojusti kinnipeetud summad hagejale hüvitama, ning neljandaks kohustada Eurojusti taastama õiguslik olukord, milles hageja oli varem.

Resolutsioon

1. Jätta hagi rahuldamata.